13 
De Isopodibus terrestribus quae nunc existimo , re in 
universum considerata, eadem fere sunt, quae in quaestione 
mea de speciebus Danicis horum Crustaceorum anno 1870 
promulgata exponuntur, eaque etiam explorationibus postea 
factis firmata sunt. Haec Crustacea cum Idotheis, Asellis, 
Sphaeromatibus et compluribus aliis Isopodibus plus mi- 
nusve cognitis primum subordinem Crustaceorum Isopodum 
explent, scilicet quae eorum ad typum Amphipodum proxime 
accedunt. 
Inter Crustacea hujus subordinis Isopoda terrestria 
quattuor familias vel tribus efficiunt, ex quibus Onisci 
omnium potissimum ad victum terrestrem apti per Ligias 
et Tylides et Syspastos paulatim ad Idotheas et cetera 
supra nominata Crustacea, quae in aquis salsis et dulci- 
bus vivunt, appropinquant. 
Qua, d explanationem pleniorem harum rerum am- 
plius pertinent, potius ex ipsis descriptionibus familiarum 
eluceat, in quibus semper ad familias affines respexi. 
Familia I: ONISCI. 
Mandibulae palpo carentes, malis binis. 
Mala exterior mandibularum appendice inferiore 
setigera. 
Mala interior maxillae prioris paris penicillis duabus, 
aequalibus. 
Antennae interiores minimae, triarticulatae. 
Cauda manifesto articulata, annulis sex constans; an- 
nulus analis praecedentibus minor. 
Pedes caudales, omnes biramosi; ramus exterior quin- 
que priorum parium opercularis, saepe etiam trachealis; 
